शीर्षक: उत्तर प्रदेश : योगी आदित्यनाथांच्या गोरखपूरमध्ये भाजपच्या पराभवाची 4 कारणं\nवरील काल्पनिक लेखाचे शीर्षक दिल्यास, लेखाची कल्पना करा.\n
योगी आदित्यनाथ

मुख्यमंत्री योगी आदित्यनाथ आणि उपमुख्यमंत्री केशव प्रसाद मौर्य यांनी खासदारकीचा राजीनामा दिल्यानंतर अनुक्रमे गोरखपूर आणि फुलपूरच्या लोकसभेच्या जागा रिकाम्या झाल्या होत्या.

त्यासाठी 11 मार्चला पोटनिवडणुका घेण्यात आल्या. गोरखपूर मतदारसंघात 47.75 टक्के तर फुलपूर मतदारसंघात 37.39 टक्के मतदान झाले होते.

उपमुख्यमंत्र्यांच्या फुलपूरमध्ये समाजवादी पार्टी आणि बहुजन समाज पार्टीने युती केली होती. 

फूलपूरमध्ये समाजवादी पार्टीच्या उमेदवाराची विजयाचा दिशेने आघाडी स्पष्ट होताच समाजवादी पार्टी आणि बहुजन समाज पार्टीच्या कार्यकर्त्यांनी एकत्र येऊन जल्लोष केला.

समाजवादी पाटीचे नेते आणि माजी मुख्यमंत्री अखिलेश यादव म्हणाले, "या उपनिवडणुकांमधून एक राजकीय संदेश देण्यात आला आहे. योगी सरकारवर जनता नाराज आहे. मायावती यांनी दिलेल्या पाठिंब्याबद्दल आम्ही आभार मानतो."

विजयनांतर जल्लोष करताना समाजवादी पार्टीचे कार्यकर्ते

"जनतेला दिलेली आश्वासनं भाजपने पाळली नाहीत. म्हणून जनता त्यांच्या पराभवासाठी एकत्र आली आहे. जनतेचं स्वागत," असंही अखिलेश म्हणाले. 

'अतिआत्मविश्वास महागात पडला'

मुख्यमंत्री योगी आदित्यनाथ यांनी माध्यमांशी बोलताना फूलपूर आणि गोरखपूरमध्ये झालेला पराभव स्वीकारला. ते म्हणाले, "अतिआत्मविश्वास आम्हाला महागात पडला. शेवटच्या क्षणी सपा आणि बसपा यांनी युती केली. स्थानिक मुद्द्यांनी निवडणुकीवर प्रभाव टाकला. दोन्ही निवडणुकांमधल्या पराभवांचं आम्ही विश्लेषण करू. मतदान टक्केवारी कमी झाल्याने फरक पडला." 

अररिया लोकसभा मतदारसंघात राजद

दुसरीकडे, बिहारच्या अररिया मतदारसंघात राष्ट्रीय जनता दलाचे खासदार तसलीमुद्दीन यांच्या मृत्यूनंतर रिक्त झालेल्या जागेवरही पोटनिवडणूक घेण्यात आली. इथं त्यांचा मुलगा सरफराज अहमद हे राजदच्या तिकीटावर निवडणुकीत उभे होते. भाजपचे उमेदवार प्रदीप सिंह यांचा 61,988 मतांनी पराभव केला.

याशिवाय बिहारच्या दोन विधानसभा मतदारसंघाच्या निवडणुकांची आज मतमोजणी होती. जहानाबाद मतदारसंघात राष्ट्रीय जनता दल आणि तर भभुआ मतदारसंघात भाजपने विजय मिळवला आहे.

जेष्ठ पत्रकार शरद गुप्ता याचं विश्लेषण

उत्तर प्रदेशचे मुख्यमंत्री योगी आदित्यनाथ यांना गुजरात आणि त्रिपुरामध्ये भाजपला मिळालेल्या विजयाचं श्रेय दिलं जात होतं. कर्नाटकमध्ये आगामी विधानसभा निवडणुकांच्या पक्षाच्या प्रचारासाठीही त्यांना पाठवण्यात येत होतं....